**Ministru kabineta noteikumu projekta “Grozījumi Ministru kabineta 2001. gada 3. aprīļa noteikumos Nr. 152 “Darbnespējas lapu izsniegšanas un anulēšanas kārtība”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta “Grozījumi Ministru kabineta 2001. gada 3. aprīļa noteikumos Nr.152 “Darbnespējas lapu izsniegšanas un anulēšanas kārtība”” (turpmāk – noteikumu projekts) mērķis ir pilnveidot darbnespējas lapu izsniegšanas kārtību saistībā ar Covid-19 vīrusinfekcijas saslimšanas izplatības profilakses pasākumiem un novērst normatīvo aktu dublēšanos saistībā ar tajā nosakāmo darbnespējas lapas izrakstīšanas formu.Noteikumu projekts stāsies spēkā vispārējā kārtībā pēc noteikumu publikācijas “Latvijas Vēstnesī”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Veselības ministrijas iniciatīvas saistībā ar konstatēto nepieciešamību precizēt darbnespējas lapu izsniegšanas nosacījumus pēc Covid-19 radītās situācijas, svītrojot aktualitāti zaudējušas normas, kā arī, lai novērstu normatīvo aktu dublēšanos saistībā ar nosakāmo darbnespējas lapas izrakstīšanas formu, tādējādi mazinot administratīvo slogu tās izmaiņu gadījumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2001. gada 3. aprīļa noteikumi Nr.152 “Darbnespējas lapu izsniegšanas un anulēšanas kārtība” (turpmāk – MK noteikumi Nr.152) nosaka kārtību, kādā tiek apliecināta personas pārejoša darbnespēja, un attiecīgo dokumentu izsniegšanas un anulēšanas kārtību.Ārkārtējās situācijas laikā saistībā ar Covid-19 saslimšanas risku mazināšanas pasākumiem tika ieviesta papildus norma MK noteikumos Nr.152 ar mērķi pasargāt sabiedrību no infekcijas izplatības. Attiecīgā norma paredzēja izrakstīt darbnespējas lapu personām, kas izglītības iestādē, kuru apmeklē bērni, ārstniecības iestādē vai sociālās aprūpes institūcijā ir nodarbinātas darbos, kuros ir tuvs kontakts ar pakalpojuma saņēmēju, klientu vai pacientu, ja šīs personas atgriezušās no Slimību profilakses un kontroles centra publicētas Covid-19 skartas valsts vai teritorijas, no kuras atgriežoties ir jāveic īpaši piesardzības pasākumi. Minētā norma tika ieviesta steidzamības kārtā, ņemot vērā straujo Covid-19 izplatību pasaulē, neskaidro situāciju saistībā ar Covid-19 kopumā un steidzami ieviestajiem nosacījumiem pašizolācijas ievērošanai gadījumos, kad personas atgriezušās no Covid-19 skartas teritorijas, ar ko šīs personas iepriekš nevarēja rēķināties. Ņemot vērā ārkārtējo situāciju, personām, kas izglītības iestādē, kuru apmeklē bērni, ārstniecības iestādē vai sociālās aprūpes institūcijā ir nodarbinātas darbos, kuros ir tuvs kontakts ar pakalpojuma saņēmēju, klientu vai pacientu, tika radīts atbalsta mehānisms, lai nodrošinātu šo personu pašizolāciju pēc atgriešanās no Covid-19 skartajās teritorijas, vienlaikus pasargājot sabiedrības intereses kopumā.Taču šobrīd epidemioloģiskā situācija ir stabilizējusies un iedzīvotāji savlaicīgi ir informēti gan par dažādu valstu saslimstības rādītājiem, gan par nepieciešamajiem piesardzības pasākumiem pēc dažādu valstu apmeklēšanas, piemēram, pēc kuru valstu apmeklēšanas ievērojama pašizolācija. Ņemot vērā minēto un to, ka personas var savlaicīgi izvērtēt nepieciešamos piesardzības pasākumus un riskus, dodoties uz ārvalstīm, attiecīgā iepriekš minētā norma par personām, kurām izrakstāma darbnespējas lapa pēc atgriešanās no ārzemēm, zaudējusi savu aktualitāti un mērķi, kādēļ tika ieviesta. Tādējādi noteikumu projekts paredz minēto normu no MK noteikumiem Nr. 152 svītrot.Tāpat noteikumu projekts paredz svītrot MK noteikumu Nr.152 3.un 4. pielikumu, kas nosaka noteiktu darbnespējas lapas A un B izrakstīšanas formu un tajā iekļaujamo informācijas apjomu. MK noteikumu Nr.152 20.punkts nosaka, ka ārsts vai ārsta palīgs darbnespējas lapu sagatavo elektroniski veselības informācijas sistēmā jeb e-veselības sistēmā atbilstoši normatīvajiem aktiem par vienoto veselības nozares elektronisko informācijas sistēmu. Elektroniski izrakstāmās darbnespējas lapas formu un tajā iekļauto informācijas apjomu nosaka Ministru kabineta 2014 .gada 11. marta noteikumi Nr.134 “Noteikumi par vienoto veselības nozares elektronisko informācijas sistēmu” (turpmāk – MK noteikumi Nr.134). Tādējādi konstatējama identisku normu dublēšanās divos normatīvo aktu regulējumos, kas vienlaikus rada arī lieku administratīvo slogu to izmaiņu gadījumā, piemēram, ja veicamas izmaiņas darbnespējas lapu apmaksas nosacījumos likumā “Par maternitātes un slimības apdrošināšanu” un attiecīgi veicamas izmaiņas arī darbnespējas lapu izrakstīšanas nosacījumos un izrakstāmajā formā e-veselības sistēmā. Piemēram, paredzot jaunu papildus izrakstīšanas cēloni kā tas nesen tika īstenots saistībā ar Labklājības ministrijas veiktajiem 2019. gada 12. decembra grozījumiem likumā “Par maternitātes un slimības apdrošināšanu”. Tādējādi, piemēram, jauna darbnespējas cēloņa izveides vai esošo cēloņu pārdēvēšanas gadījumā jāveic grozījumi gan MK noteikumos Nr.152, gan MK noteikumos Nr.134, radot normu dublēšanos un lieku administratīvo slogu noteikuma projektu izstrādes un virzības procesos. Lai novērstu normu dublēšanos un darbnespējas lapu izrakstīšanas formu noteiktu tikai vienā normatīvajā regulējumā, noteikumu projekts paredz svītrot darbnespējas lapas formas no MK noteikumiem Nr.152, atstājot darbnespējas lapu formu tikai e-veselības sistēmu reglamentējošā normatīvo aktu regulējumā (MK noteikumos 134).Vienlaikus noteikumu projekts paredz precizēt MK noteikumu Nr.152 3.7. apakšpunkta redakciju, kas nosaka darbnespējas izsniegšanu bērna kopšanas gadījumos saistībā ar veselību. Precizētā redakcija paredz izdalīt darbnespējas lapu izsniegšanas nosacījumus slima bērna kopšanai un gadījumam, kad darbnespējas lapa izrakstāma bērnam līdz 14 gadu vecumam, ja bērnam nepieciešama izolācija karantīnas laikā, redakciju (tā kā karantīna nenozīmē saslimšanas gadījumu). Minētais grozījums ir juridisks redakcijas precizējums, tā kā attiecīgā norma jau ir spēkā un apstiprināta ar MK noteikumu Nr.152 2020. gada 4. jūnija grozījumiem, kas papildināja MK noteikumus ar 7.2 punktu[[1]](#footnote-1). Tādējādi jau šobrīd ir paredzēta šādas darbnespējas lapas izrakstīšana, savukārt redakcijas precizējums rada vieglāk saprotamu un precīzāku regulējumu darbnespējas lapas izrakstīšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija |
| 4. | Cita informācija | Grozījumi likumā “Par maternitātes un slimības apdrošināšanu”, kas pieņemti Saeimā 2019. gada 12. decembrī, paredz slimības pabalsta izmaksu pagarināt līdz 30 dienām gadījumos, kad kopts bērns, kas nav sasniedzis 14 gadu vecumu un kuram kopšana nepieciešama kaulu lūzumu dēļ. Attiecīgās normas par minēto slimības pabalsta izmaksas ilgumu līdz 30 dienām gadījumos, kad vecāka darbnespēja ir bērna kaulu lūzuma dēļ, spēkā stāšanās laiks paredzēts 2021. gada 1. janvārī. Minētās izmaiņas vienlaikus paredz arī tehniskas izmaiņas vienotajā veselības nozares elektroniskajā informācijas sistēmā jeb e-veselības sistēmā, paredzot jaunu pārejošas darbnespējas cēloni, lai Valsts sociālās apdrošināšanas aģentūra varētu nodrošināt slimības pabalsta administrēšanu konkrētajā gadījumā ar specifiski noteiktiem apmaksas principiem. Ņemot vērā minēto, grozījumi likumā paredzēja veikt saistītus grozījumus arī darbnespējas lapu izrakstīšanu nosakošā normatīvajā regulējumā- MK noteikumos Nr.152 un MK noteikumos Nr.134. Tā kā attiecīgajām izmaiņām jāstājas spēkā ar 2021.gada 1.janvāri, grozījumi MK noteikumos Nr.134 jāizstrādā līdz attiecīgajam laikam. Vienlaikus noteikumu projekts (virzāmie grozījumi MK noteikumos 152) paredz svītrot no MK noteikumiem Nr.152 26.10 punktu, kas paredzēja noteikt, ka noteikumu 4. pielikuma (darbnespējas lapas izrakstīšanas forma) sadaļā “Pārejošas darbnespējas cēlonis” noteikto cēloni “bērna ar kaulu lūzumiem kopšana” norāda, ja slima bērna kopšana uzsākta pēc 2021. gada 1. janvāra. Taču minētā normai nav nozīmes, jo darbnespējas lapas tiek izrakstītas e-veselības sistēmā, kuras darbību savukārt nosaka MK noteikumi Nr.134. Ņemot vērā minēto un to, ka pielikumi no MK noteikumiem Nr.152 tiek svītroti, kā arī 26.10 punkts nav lietderīgs, noteikumu projekts paredz to svītrot no MK noteikumiem Nr.152. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas atgriezušās no Covid-19 skartajām teritorijām vai teritorijām, no kurām atgriežoties ir jāveic īpaši piesardzības pasākumi, un izglītības iestādē, kuru apmeklē bērni, ārstniecības iestādē vai sociālās aprūpes institūcijā ir nodarbinātas darbos, kuros ir tuvs kontakts ar pakalpojuma saņēmēju, klientu vai pacientu. Tāpat regulējums ietekmē ģimenes ārstus un ārstus- speciālistus, kuri izraksta darbnespējas lapas. Attiecīgās mērķa grupas tiks informētas par normatīvā regulējuma izmaiņām. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs mērķa grupām nemainās. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts izstrādāts, pamatojoties uz esošās epidemioloģiskās situācijas izvērtējumu, kā arī saņemto informāciju no praktizējošiem ārstiem, kuri izsniedz darbnespējas lapas. |
| 2. | Sabiedrības līdzdalība projekta izstrādē | Noteikumu projekts tiek virzīts steidzamības kārtā, lai novērstu aktualitāti zaudējušu normu īstenošanu saistībā ar darbnespējas lapu izrakstīšanu Covid-19 profilakses pasākumu ietvaros, neradot lieku administratīvo slogu ārstiem un pacientiem, kā arī nezaudējot laiku un valsts budžeta līdzekļus darbnespējas lapu apmaksai, kuru mērķis zaudējis aktualitāti. Ņemot vērā, ka viena no mērķa grupām ir izglītības iestādē, kuru apmeklē bērni, nodarbinātas personas, savukārt izglītības iestādes darbu ar bērniem lielākoties uzsāks ar septembra mēnesi, noteikumu projektu nepieciešams izskatīt Ministru kabineta sēdē līdz septembra mēnesim, t.i. 25.augusta Ministru kabineta sēdē. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, esošu institūciju likvidāciju vai reorganizāciju. |
| 3. | Cita informācija | Nav |

Veselības ministre I.Viņķele

Skuja 67876189

Liene.Skuja@vm.gov.lv

1. [*https://likumi.lv/ta/id/315240-grozijumi-ministru-kabineta-2001-gada-3-aprila-noteikumos-nr-152-darbnespejas-lapu-izsniegsanas-un-anulesanas-kartiba-*](https://likumi.lv/ta/id/315240-grozijumi-ministru-kabineta-2001-gada-3-aprila-noteikumos-nr-152-darbnespejas-lapu-izsniegsanas-un-anulesanas-kartiba-) [↑](#footnote-ref-1)